جعفریہ اسٹوڈنٹس آرگنائزیشن طالبات پاکستان کے وفد نے:

پاکستان کے بزرگ عالم دین سے ملاقات کی

رسا نیوز ایجنسی ـ حجت الاسلام سید تقی نقوی صاحب کی فیصل آباد آمد پر جعفریہ اسٹوڈنٹس آرگنائزیشن طالبات پاکستان کے سربراہوں نے ملاقات کی ۔

خبر کا کوڈ: ۸۱۴۱

تاریخ: ۱۷ مرداد ۲۰۱۵ - ۱۲:۲۳

رسا نیوز ایجنسی کی رپورٹ کے مطابق حجت الاسلام سید تقی نقوی صاحب کی فیصل آباد آمد پر جعفریہ اسٹوڈنٹس آرگنائزیشن طالبات پاکستان کے سربراہوں نے ملاقات کی ۔

مرکزی آرگنائزر سیدہ سدرہ نقوی نے مرکزی معاون شجیعہ زھرا علوی ، صوبائی آرگنائزر ندا ء زھرا  ء نقوی اور جے ایس او طالبات پاکستان فیصل آباد ڈویژن کی خواہران کے ہمراہ حجت الاسلام تقی نقوی صاحب سے ملاقات کی اور تنظیمی و دینی امور پر رہنمائی لی ۔

تقی نقوی صاحب نے طالبات کو عقائد کی اہمیت پہ زور دیتے ہوئے کہا : توحید دین کی اثاث ہے اور اس وقت سب سے مظلوم عقیدہ ، عقیدہ توحید ہے کیوں کہ سب سے زیادہ نشانے پر ہے۔ ہمیں اپنے عقائد کی درستگی پر خاص توجہ دینی چاہیئے اور اس کے بعد اس پر عمل کرنے پر ۔

حجت الاسلام تقی شاہ صاحب نے فرمایا : جعفریہ اسٹوڈنٹس آرگنائزیشن طالبات پاکستان کے ساتھ ہر طرح کا تعاون کرنے کے لئے تیار ہیں آپ ملک بھر میں ملت کی بیٹیوں کی کردار سازی کے لئے دروس کی محافل کا انعقاد کیجئے علماء ہر قدم پر آپکے معاون رہیں گے ۔